63. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ Αριθ. 21594 της 30-31 Ιουλ.2002 (ΦΕΚ Β΄989) Καθορισμός απόχρωσης, διαστάσεων και ειδικού έντυπου γνωρίσματος των εκλογικών φακέλων που χρησιμοποιούνται στην ψηφοφορία για την εκλογή των αιρετών νομαρχών και νομαρχιακών συμβούλων. Καθορίζουμε την απόχρωση, τις διαστάσεις και το ειδικό έντυπο γνώρισμα των εκλογικών φακέλων, μέσα στους οποίους κλείνονται τα ψηφοδέλτια που χρησιμοποιούνται για την εκλογή των αιρετών νομαρχών και νομαρχιακών συμβούλων ως ακολούθως: 1. Απόχρωση: Οι εκλογικοί φάκελοι, μέσα στους οποίους κλείνονται τα ψηφοδέλτια στις εκλογές ανάδειξης των αιρετών νομαρχών και νομαρχιακών συμβούλων κατασκευάζονται από χαρτί γαλάζιας απόχρωσης. 2. Διαστάσεις κ.λ.π.: Οι διαστάσεις των ανωτέρω εκλογικών φακέλων ορίζονται σε 9,50 Χ 16 εκατοστά του μέτρου περίπου. Οι ίδιοι φάκελοι φέρουν στην εμπρόσθια πλευρά τους, διαγωνίως, πέντε γραμμές βαθιάς γαλάζιας απόχρωσης, από τις οποίες η μεσαία κυματοειδής, συνολικού πλάτους ενός εκατοστού του μέτρου περίπου. 